KONTSERT • Üle kahe kuu kestnud "Eesti otsib superstaari" finaalsaated tõid avalikkuse ette kümme täiesti erinevat noort lauljat, kes võitsid koheselt eesti rahva südamed. 15. juunil Võru Kandle aiast alguse saanud tuur annab saate austajatele võimaluse kohtuda oma lemmikutega silmast silma, nautida nende esinemist ja saada mõnus kontserdielamus. Tuuri vajalikkus on igati põhjendatud - rahval peab olema võimalus kohtuda paremate finalistidega, kellele kogu saate vältel tulihingeliselt kaasa elati. Vaatamata tuulisele ja jahedale ilmale, oli Kandle aeda kohale tulnud ligi 2000 inimest.